JCK เซ็นสัญญาเช่าที่ราชพัสดุ “กรมธนารักษ์”
JCK เซ็นสัญญาเช่าที่ราชพัสดุ "กรมธนารักษ์"
19 ก.ค. 2562

ดร.อภิชัย เตชะอุบล (กลาง) ประธานกรรมการ/ประธานกรรมการบริหาร บริษัท เจซีเค อินเตอร์เนชั่นแนล จำกัด (มหาชน) หรือ JCK ร่วมด้วย นายสยาม ศิริมงคล (ที่ 4 จากขวา) ผู้ว่าราชการจังหวัดนครพนม พร้อมทั้ง นายสมนาม เหล่าเกียรติ ผู้อำนวยการกองบริหารที่ดินราชพัสดุ กรมธนารักษ์ รวมถึง คุณวิลาวัลย์ วีระกุล รองอธิบดี ด้านประเมินทรัพย์สิน และ คุณดารณี หัวใจ ประธานกรรมการบริหาร บริษัท เงินทุน แอ็ดวานซ์ จำกัด (มหาชน) ร่วมลงนามเซ็นสัญญาเช่าที่ราชพัสดุ เขตเศรษฐกิจพิเศษจังหวัดนครพนม เนื้อที่ประมาณ 1,335 ไร่เศษ
ทั้งนี้ เพื่อพัฒนาพื้นที่เขตพัฒนาเศรษฐกิจพิเศษชายแดน ซึ่งเป็นยุทธศาสตร์สำคัญในการพัฒนาประเทศ ให้มีการลงทุนในพื้นที่ บริเวณเขตชายแดนใกล้กับด่านพรมแดนสาธารณรัฐประชาธิปไตยประชาชนลาว โดยมีรูปแบบดำเนินโครงการภายใต้วิสัยทัศน์ “สังคมน่าอยู่ ประตูเศรษฐกิจสู่อาเซียนและจีนตอนใต้” งานดังกล่าวจัดขึ้น ณ ห้องประชุม โรงแรม IHOTEL จังหวัดนครพนม เมื่อเร็วๆ นี้